กฎกระทรวงกฎกระทรวงว่าด้วยการบริหารงานบุคคลของข้าราชการพลเรือนในมหาวิทยาลัยพ.ศ.๒๕๔๗ อาศัยอำนาจตามความในมาตรา ๔ และมาตรา ๕แห่งพระราชบัญญัติระเบียบข้าราชการพลเรือนในมหาวิทยาลัย พ.ศ.๒๕๐๗ ประกอบกับมาตรา ๖๕ และมาตรา ๗๒แห่งพระราชบัญญัติระเบียบบริหารราชการกระทรวงศึกษาธิการ พ.ศ.๒๕๔๖ รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ข้อ ๑ ให้ยกเลิก(๑) กฎทบวงฉบับที่ ๒ (พ.ศ. ๒๕๑๙)ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. ๒๕๐๗(๒) กฎทบวงฉบับที่ ๓ (พ.ศ. ๒๕๒๐)ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. ๒๕๐๗(๓) กฎทบวงฉบับที่ ๔ (พ.ศ. ๒๕๒๑)ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. ๒๕๐๗(๔) กฎทบวงฉบับที่ ๕ (พ.ศ. ๒๕๒๒)ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. ๒๕๐๗(๕) กฎทบวงฉบับที่ ๖ (พ.ศ. ๒๕๒๘)ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. ๒๕๐๗(๖) กฎทบวงฉบับที่ ๗ (พ.ศ. ๒๕๓๕)ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. ๒๕๐๗(๗) กฎทบวงฉบับที่ ๘ (พ.ศ. ๒๕๓๘)ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. ๒๕๐๗(๘) กฎทบวงฉบับที่ ๙ (พ.ศ. ๒๕๓๙)ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. ๒๕๐๗ข้อ ๒[๑] กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปเว้นแต่ข้อ ๑๘ ให้ใช้บังคับตั้งแต่วันที่ ๒๘ มกราคม พ.ศ.๒๕๔๕ เป็นต้นไปข้อ ๓ให้มีคณะกรรมการข้าราชการพลเรือนในมหาวิทยาลัยคณะหนึ่ง เรียกโดยย่อว่า ก.ม. ประกอบด้วย นายกรัฐมนตรี เป็นประธานกรรมการรัฐมนตรีว่าการกระทรวงศึกษาธิการ เป็นรองประธานกรรมการ และกรรมการซึ่งทรงพระกรุณาโปรดเกล้าฯแต่งตั้งจากผู้ทรงคุณวุฒิซึ่งมิได้เป็นผู้ดำรงตำแหน่งทางการเมืองกรรมการหรือผู้ดำรงตำแหน่งซึ่งรับผิดชอบการบริหารพรรคการเมืองที่ปรึกษาพรรคการเมืองหรือเจ้าหน้าที่พรรคการเมืองจำนวนไม่น้อยกว่าเก้าคนแต่ไม่เกินสิบห้าคน โดยต้องเป็นผู้ดำรงตำแหน่งข้าราชการพลเรือนในมหาวิทยาลัยซึ่งรับราชการอยู่ไม่น้อยกว่ากึ่งหนึ่งของจำนวนกรรมการผู้ทรงคุณวุฒิให้เลขาธิการคณะกรรมการการอุดมศึกษาเป็นกรรมการและเลขานุการและให้เลขาธิการคณะกรรมการการอุดมศึกษาแต่งตั้งข้าราชการของสำนักงานคณะกรรมการการอุดมศึกษาเป็นผู้ช่วยเลขานุการกรรมการซึ่งทรงพระกรุณาโปรดเกล้าฯแต่งตั้งจากผู้ดำรงตำแหน่งข้าราชการพลเรือนในมหาวิทยาลัยผู้ใดพ้นจากตำแหน่งข้าราชการพลเรือนในมหาวิทยาลัยให้ผู้นั้นพ้นจากตำแหน่งกรรมการก.ม. มีอำนาจหน้าที่ปฏิบัติตามความในกฎกระทรวงนี้ข้อ ๔ กรรมการซึ่งทรงพระกรุณาโปรดเกล้าฯแต่งตั้ง ให้อยู่ในตำแหน่งได้คราวละสองปีเมื่อตำแหน่งกรรมการว่างลงก่อนกำหนดให้ดำเนินการแต่งตั้งกรรมการแทนภายในกำหนดสามสิบวันเว้นแต่วาระของกรรมการเหลือไม่ถึงหนึ่งร้อยแปดสิบวันจะไม่แต่งตั้งกรรมการแทนก็ได้ผู้ซึ่งได้รับแต่งตั้งเป็นกรรมการแทนนั้นให้อยู่ในตำแหน่งได้เพียงเท่ากำหนดเวลาของผู้ซึ่งตนแทนกรรมการซึ่งพ้นจากตำแหน่งจะทรงพระกรุณาโปรดเกล้าฯ แต่งตั้งให้เป็นกรรมการอีกก็ได้ในกรณีที่กรรมการพ้นจากตำแหน่งตามวาระแต่ยังมิได้ทรงพระกรุณาโปรดเกล้าฯแต่งตั้งกรรมการใหม่ ให้กรรมการซึ่งพ้นจากตำแหน่งตามวาระปฏิบัติหน้าที่ต่อไปจนกว่าจะได้ทรงพระกรุณาโปรดเกล้าฯแต่งตั้งกรรมการใหม่ข้อ ๕ การประชุม ก.ม.ต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมในการประชุม ก.ม.ถ้าประธานกรรมการไม่มาประชุมหรือไม่อาจปฏิบัติหน้าที่ได้ ให้รองประธานเป็นประธานในที่ประชุมถ้าประธานกรรมการและรองประธานกรรมการไม่มาประชุมหรือไม่อาจปฏิบัติหน้าที่ได้ให้ที่ประชุมเลือกกรรมการคนหนึ่งเป็นประธานในที่ประชุมในการประชุม ก.ม.ถ้ามีการพิจารณาเรื่องเกี่ยวกับตัวกรรมการผู้ใดโดยเฉพาะกรรมการผู้นั้นไม่มีสิทธิเข้าประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๖ ก.ม. มีอำนาจแต่งตั้งอนุกรรมการวิสามัญ เรียกโดยย่อว่า อ.ก.ม. วิสามัญ เพื่อพิจารณาหรือปฏิบัติการอย่างใดอย่างหนึ่งตามที่ ก.ม. มอบหมายได้ในกรณีที่กรรมการซึ่งทรงพระกรุณาโปรดเกล้าฯแต่งตั้งพ้นจากตำแหน่งตามวาระ ให้ อ.ก.ม.วิสามัญ ที่ได้รับแต่งจาก ก.ม. คณะนั้นพ้นจากตำแหน่งไปด้วย ในระหว่างที่ยังมิได้ทรงพระกรุณาโปรดเกล้าฯแต่งตั้งกรรมการใหม่ ให้ อ.ก.ม.วิสามัญปฏิบัติหน้าที่ต่อไปจนกว่าจะได้มีการแต่งตั้ง อ.ก.ม. วิสามัญใหม่ข้อ ๗ให้มีอนุกรรมการอุทธรณ์และร้องทุกข์ประจำทุกมหาวิทยาลัย เรียกโดยย่อว่า อ.ก.ม. อุทธรณ์และร้องทุกข์ประจำมหาวิทยาลัยประกอบด้วย(๑) ประธานซึ่งสภามหาวิทยาลัยแต่งตั้งจากกรรมการสภามหาวิทยาลัยผู้ทรงคุณวุฒิ(๒) อนุกรรมการซึ่งเลือกจากผู้ดำรงตำแหน่งรองอธิการบดี คณบดี ผู้อำนวยการศูนย์ ผู้อำนวยการสถาบันผู้อำนวยการสำนัก ผู้อำนวยการวิทยาลัยและหัวหน้าหน่วยงานซึ่งเรียกชื่ออย่างอื่นที่มีฐานะเทียบเท่าคณะ จำนวนสามคน(๓) อนุกรรมการซึ่งเลือกจากคณาจารย์และข้าราชการประจำ จำนวนสามคน(๔) อนุกรรมการผู้ทรงคุณวุฒิซึ่งอนุกรรมการตาม (๒) และ (๓) เลือกจากบุคคลภายนอกจำนวนสามคนให้ อ.ก.ม. อุทธรณ์และร้องทุกข์ประจำมหาวิทยาลัยแต่งตั้งเลขานุการหนึ่งคนหลักเกณฑ์และวิธีการเลือกอนุกรรมการตาม (๒) (๓) และ (๔) ให้เป็นไปตามที่ ก.ม.กำหนดประธานและอนุกรรมการมีวาระอยู่ในตำแหน่งคราวละสองปีในกรณีที่ตำแหน่งประธานหรืออนุกรรมการว่างลงก่อนกำหนดให้ดำเนินการแต่งตั้งประธานหรือเลือกอนุกรรมการแทนภายในกำหนดสามสิบวันผู้ซึ่งได้รับแต่งตั้งเป็นประธานหรือได้รับเลือกเป็นอนุกรรมการแทนนั้นให้อยู่ในตำแหน่งได้เพียงเท่ากำหนดเวลาของผู้ซึ่งตนแทนในกรณีที่ประธานและอนุกรรมการพ้นจากตำแหน่งตามวาระแต่ยังมิได้แต่งตั้งประธานและเลือกอนุกรรมการใหม่ให้ประธานและอนุกรรมการซึ่งพ้นจากตำแหน่งตามวาระปฏิบัติหน้าที่ไปก่อนจนกว่าจะได้แต่งตั้งประธานและเลือกอนุกรรมการใหม่ในกรณีที่อนุกรรมการตาม (๒) พ้นจากตำแหน่งผู้บริหารที่กำหนดไว้ใน (๒) หรืออนุกรรมการตาม (๓)ได้รับแต่งตั้งให้ดำรงตำแหน่งอธิการบดี รองอธิการบดี คณบดีผู้อำนวยการศูนย์ ผู้อำนวยการสถาบัน ผู้อำนวยการสำนัก ผู้อำนวยการวิทยาลัย และหัวหน้าหน่วยงานซึ่งเรียกชื่ออย่างอื่นที่มีฐานะเทียบเท่าคณะให้พ้นจากตำแหน่งอนุกรรมการอ.ก.ม. อุทธรณ์และร้องทุกข์ประจำมหาวิทยาลัยมีหน้าที่พิจารณาอุทธรณ์คำสั่งลงโทษภาคทัณฑ์ตัดเงินเดือน ลดขั้นเงินเดือน และการร้องทุกข์ และมีหน้าที่ช่วย ก.ม. ปฏิบัติการตามที่ ก.ม.มอบหมายและให้ความเห็นแก่รัฐมนตรีว่าการกระทรวงศึกษาธิการและเลขาธิการคณะกรรมการการอุดมศึกษาตามที่รัฐมนตรีว่าการกระทรวงศึกษาธิการหรือเลขาธิการคณะกรรมการการอุดมศึกษาปรึกษาข้อ ๘ ให้มีอนุกรรมการสามัญ ประจำทุกมหาวิทยาลัยเรียกโดยย่อว่า อ.ก.ม. มหาวิทยาลัย ประกอบด้วยอธิการบดีเป็นประธานรองอธิการบดี คณบดี ผู้อำนวยการศูนย์ ผู้อำนวยการสถาบันหรือผู้อำนวยการสำนักและหัวหน้าแผนกอิสระ ถ้ามี เป็นอนุกรรมการโดยตำแหน่ง ทั้งนี้อธิการบดีด้วยความเห็นชอบของอนุกรรมการโดยตำแหน่งจะแต่งตั้งผู้ดำรงตำแหน่งข้าราชการพลเรือนในมหาวิทยาลัยนั้นเป็นอนุกรรมการอีกจำนวนไม่เกินห้าคนก็ได้อนุกรรมการที่ได้รับแต่งตั้งให้อยู่ในตำแหน่งได้คราวละสองปีให้อธิการบดีแต่งตั้งรองอธิการบดีคนใดคนหนึ่งเป็นเลขานุการอ.ก.ม. มหาวิทยาลัยมหาวิทยาลัยใดมีวิทยาลัยเป็นส่วนราชการให้หัวหน้าของวิทยาลัยนั้นเป็นอนุกรรมการโดยตำแหน่งด้วยอ.ก.ม. มหาวิทยาลัยมีหน้าที่ปฏิบัติการตามกฎกระทรวงนี้และมีหน้าที่ช่วย ก.ม. ปฏิบัติการตามที่ก.ม. มอบหมายและให้ความเห็นแก่อธิการบดีตามที่อธิการบดีปรึกษาข้อ ๙ ให้นำข้อ ๕ มาใช้บังคับแก่การประชุมของ อ.ก.ม. วิสามัญ อ.ก.ม. อุทธรณ์และร้องทุกข์ประจำมหาวิทยาลัยและอ.ก.ม. มหาวิทยาลัยโดยอนุโลมข้อ ๑๐ อ.ก.ม. มหาวิทยาลัยมีอำนาจตั้งกรรมการเฉพาะกิจเพื่อทำการตามที่ อ.ก.ม. มหาวิทยาลัยมอบหมายข้อ ๑๑ ในการปฏิบัติหน้าที่ของ อ.ก.ม. มหาวิทยาลัยในเรื่องที่เกี่ยวกับการดำเนินการทางวินัยการออกจากราชการ การร้องทุกข์ การอุทธรณ์ และการอื่นตามที่ ก.ม. กำหนด ก.ม. อาจกำหนดให้มีผู้แทนของกลุ่มข้าราชการพลเรือนซึ่งดำรงตำแหน่งข้าราชการพลเรือนในมหาวิทยาลัยเข้าร่วมประชุมในฐานะที่ปรึกษาด้วยก็ได้จำนวน คุณสมบัติ การเลือกตั้งและวาระการดำรงตำแหน่งของผู้แทนของกลุ่มข้าราชการพลเรือนตามวรรคหนึ่งให้เป็นไปตามที่ ก.ม. กำหนดข้อ ๑๒ การกำหนดตำแหน่งและการให้ได้รับเงินเดือนและเงินประจำตำแหน่ง การบรรจุและการแต่งตั้งการเพิ่มพูนประสิทธิภาพและเสริมสร้างแรงจูงใจในการปฏิบัติราชการวินัยและการรักษาวินัย การดำเนินการทางวินัย การออกจากราชการ การอุทธรณ์และการร้องทุกข์ของข้าราชการพลเรือนซึ่งดำรงตำแหน่งข้าราชการพลเรือนในมหาวิทยาลัยให้เป็นไปตามที่กำหนดในกฎกระทรวงนี้การใดที่มิได้กำหนดไว้ในกฎกระทรวงนี้ให้เป็นไปตามที่กำหนดไว้ในกฎหมายว่าด้วยระเบียบข้าราชการพลเรือนกฎ ก.พ. และระเบียบที่ออกตามความในกฎหมายว่าด้วยระเบียบข้าราชการพลเรือนโดยอนุโลมภายใต้บังคับวรรคสามในกรณีที่นำกฎหมายว่าด้วยระเบียบข้าราชการพลเรือน กฎ ก.พ.และระเบียบที่ออกตามความในกฎหมายว่าด้วยระเบียบข้าราชการพลเรือนมาใช้บังคับนั้นให้บรรดาอำนาจหน้าที่ของ ก.พ. เป็นอำนาจหน้าที่ของก.ม. ให้อำนาจหน้าที่ของ อ.ก.พ. กระทรวง หรือ อ.ก.พ. กรม เป็นอำนาจหน้าที่ของอ.ก.ม. มหาวิทยาลัยให้อำนาจหน้าที่ของผู้มีอำนาจสั่งบรรจุตามกฎหมายว่าด้วยระเบียบข้าราชการพลเรือนเป็นอำนาจหน้าที่ของผู้มีอำนาจสั่งบรรจุตามข้อ ๒๗และให้อำนาจหน้าที่ของรัฐมนตรีเจ้าสังกัด ปลัดกระทรวงหรืออธิบดีเป็นอำนาจหน้าที่ของรัฐมนตรีว่าการกระทรวงศึกษาธิการเลขาธิการคณะกรรมการการอุดมศึกษาหรืออธิการบดี แล้วแต่กรณีกรณีที่นำกฎหมายว่าด้วยระเบียบข้าราชการพลเรือนกฎ ก.พ. และระเบียบที่ออกตามความในกฎหมายว่าด้วยระเบียบข้าราชการพลเรือนมาใช้บังคับนั้นให้อำนาจหน้าที่เฉพาะในส่วนที่เกี่ยวกับการอุทธรณ์คำสั่งลงโทษภาคทัณฑ์ตัดเงินเดือน หรือลดขั้นเงินเดือนและการร้องทุกข์ของ อ.ก.พ. กระทรวง หรือ อ.ก.พ. กรม เป็นอำนาจหน้าที่ของ อ.ก.ม. อุทธรณ์และร้องทุกข์ประจำมหาวิทยาลัยและให้อำนาจหน้าที่ของรัฐมนตรีเจ้าสังกัดหรืออธิบดีเป็นอำนาจหน้าที่ของอธิการบดี แล้วแต่กรณีข้อ ๑๓ข้าราชการพลเรือนในมหาวิทยาลัยผู้ใดกระทำผิดวินัยอย่างไม่ร้ายแรงให้ผู้บังคับบัญชาดังต่อไปนี้เป็นผู้มีอำนาจสั่งลงโทษ(๑) คณบดีผู้อำนวยการศูนย์ ผู้อำนวยการสถาบัน ผู้อำนวยการสำนัก ผู้อำนวยการวิทยาลัยและหัวหน้าหน่วยงานซึ่งเรียกชื่ออย่างอื่นที่มีฐานะเทียบเท่าคณะซึ่งเป็นผู้บังคับบัญชาของข้าราชการพลเรือนในมหาวิทยาลัยผู้กระทำผิดวินัยอย่างไม่ร้ายแรงมีอำนาจสั่งลงโทษภาคทัณฑ์หรือตัดเงินเดือนครั้งหนึ่งไม่เกินร้อยละห้าและเป็นเวลาไม่เกินสองเดือน(๒) นายกรัฐมนตรีรัฐมนตรีว่าการกระทรวงศึกษาธิการ เลขาธิการคณะกรรมการการอุดมศึกษาและอธิการบดีซึ่งเป็นผู้บังคับบัญชาของข้าราชการพลเรือนในมหาวิทยาลัยผู้กระทำผิดวินัยอย่างไม่ร้ายแรงมีอำนาจสั่งลงโทษภาคทัณฑ์หรือตัดเงินเดือนครั้งหนึ่งไม่เกินร้อยละห้า และเป็นเวลาไม่เกินสามเดือนหรือลดขั้นเงินเดือนครั้งหนึ่งไม่เกินหนึ่งขั้นข้อ ๑๔ ตำแหน่งข้าราชการพลเรือนในมหาวิทยาลัยได้แก่ ตำแหน่งดังต่อไปนี้(ก) ตำแหน่งซึ่งมีหน้าที่สอนวิจัย และให้บริการทางวิชาการ ได้แก่(๑) ศาสตราจารย์(๒) รองศาสตราจารย์(๓) ผู้ช่วยศาสตราจารย์(๔) อาจารย์(ข) ตำแหน่งซึ่งมีหน้าที่ให้บริการทางวิชาการได้แก่ ตำแหน่งในสายงานต่างๆ ดังนี้(๑) บรรณารักษ์(๒) โสตทัศนศึกษา(๓) แพทย์(๔) พยาบาล(๕) วิจัย(๖) ตำแหน่งในสายงานวิชาการอื่นที่ ก.ม. กำหนด(ค) ตำแหน่งซึ่งมีหน้าที่เกี่ยวกับงานบริหารและธุรการได้แก่(๑) อธิการบดี(๒) รองอธิการบดี(๓) คณบดี(๔) ผู้อำนวยการศูนย์ผู้อำนวยการสถาบัน หรือผู้อำนวยการสำนัก(๕) หัวหน้าแผนกอิสระ(๖) รองคณบดี(๗) รองผู้อำนวยการศูนย์รองผู้อำนวยการสถาบัน หรือรองผู้อำนวยการสำนัก(๘) หัวหน้าภาควิชาหรือหัวหน้าแผนกวิชา(๙) ผู้อำนวยการกอง(๑๐) เลขานุการคณะ(๑๑) หัวหน้ากอง(๑๒) หัวหน้าแผนก(๑๓) ตำแหน่งอื่นที่ก.ม. กำหนดข้อ ๑๕มหาวิทยาลัยใดจะมีตำแหน่งข้าราชการพลเรือนในมหาวิทยาลัยตำแหน่งใดจำนวนเท่าใด และจะต้องใช้ผู้มีคุณสมบัติเฉพาะสำหรับตำแหน่งอย่างใด ให้ ก.ม. กำหนดโดยให้คำนึงถึงลักษณะหน้าที่และความรับผิดชอบปริมาณและคุณภาพของงานข้อ ๑๖ ให้ ก.ม. จัดทำมาตรฐานกำหนดตำแหน่งข้าราชการพลเรือนในมหาวิทยาลัยไว้เป็นบรรทัดฐานทุกตำแหน่งในมาตรฐานกำหนดตำแหน่ง ให้แสดงชื่อของตำแหน่ง หน้าที่และความรับผิดชอบของตำแหน่งลักษณะงานที่ปฏิบัติ คุณสมบัติเฉพาะสำหรับตำแหน่งที่ผู้ดำรงตำแหน่งจะต้องมีและสำหรับตำแหน่งตามข้อ๑๘ (ข) และ (ค)(๒) ให้แสดงอันดับเงินเดือนที่ให้ได้รับโดยอนุโลมตามกฎหมายว่าด้วยระเบียบข้าราชการพลเรือนข้อ ๑๗ ในกรณีที่ลักษณะหน้าที่และความรับผิดชอบปริมาณและคุณภาพของงานของตำแหน่งข้าราชการพลเรือนในมหาวิทยาลัยตำแหน่งใดที่ ก.ม. กำหนดเปลี่ยนแปลงไป ให้ ก.ม.พิจารณาปรับปรุงการกำหนดตำแหน่งนั้นเสียใหม่ให้เหมาะสมข้อ ๑๘ข้าราชการพลเรือนซึ่งดำรงตำแหน่งข้าราชการพลเรือนในมหาวิทยาลัยให้ได้รับเงินเดือนตามตำแหน่ง ดังต่อไปนี้(ก) ตำแหน่งซึ่งมีหน้าที่สอนวิจัย และให้บริการทางวิชาการตามข้อ ๑๔ (ก) ให้ได้รับเงินเดือนตามที่ ก.ม. กำหนดไว้ในมาตรฐานกำหนดตำแหน่ง(ข) ตำแหน่งซึ่งมีหน้าที่ให้บริการทางวิชาการตามข้อ ๑๔ (ข) ให้ได้รับเงินเดือนตามที่ก.ม. กำหนดไว้ในมาตรฐานกำหนดตำแหน่ง(ค) ตำแหน่งซึ่งมีหน้าที่เกี่ยวกับงานบริหารและธุรการ(๑) ตำแหน่งตามที่ระบุไว้ในข้อ๑๔ (ค) (๑) ถึง (๘) ซึ่งเป็นตำแหน่งที่แต่งตั้งจากผู้ดำรงตำแหน่งในข้อ๑๔ (ก) ให้ได้รับเงินเดือนตามตำแหน่งที่ระบุไว้ใน(ก) เว้นแต่(๑.๑) ผู้ดำรงตำแหน่งอธิการบดี(๑.๑.๑) เมื่อได้รับเงินเดือนถึงขั้นสูงสุดของตำแหน่งรองศาสตราจารย์ระดับ๙ ให้ได้รับเงินเดือนในอันดับที่ ท ๑๐ ได้(๑.๑.๒) เมื่อได้รับเงินเดือนถึงขั้นสูงสุดของตำแหน่งศาสตราจารย์ระดับ๑๐ ให้ได้รับเงินเดือนในอันดับ ท ๑๑ ได้โดยให้ได้รับเงินเดือนในวันแรกของการเลื่อนขั้นเงินเดือนครั้งถัดไปและในขั้นที่เทียบได้ตรงกันกับขั้นเงินเดือนของระดับเดิมตามตารางเทียบขั้นเงินเดือนแต่ละระดับที่ข้าราชการจะได้รับเมื่อได้รับแต่งตั้งให้ดำรงตำแหน่งท้ายกฎก.พ. ว่าด้วยการให้ข้าราชการพลเรือนสามัญได้รับเงินเดือนพ.ศ. ๒๕๔๔ในวันแรกของการเลื่อนขั้นเงินเดือนครั้งถัดไป(๑.๒) ผู้ดำรงตำแหน่งรองอธิการบดีเมื่อได้รับเงินเดือนถึงขั้นสูงสุดของตำแหน่งรองศาสตราจารย์ ระดับ ๙ให้ได้รับเงินเดือนในอันดับ ท ๑๐ ได้เฉพาะกรณีตำแหน่งรองอธิการบดีที่ได้รับเงินประจำตำแหน่งผู้บริหารในมหาวิทยาลัยของรัฐจากเงินงบประมาณตามกฎหมายว่าด้วยเงินเดือนและเงินประจำตำแหน่ง โดยให้ได้รับเงินเดือนในวันแรกของการเลื่อนขั้นเงินเดือนครั้งถัดไปและในขั้นที่เทียบได้ตรงกันกับขั้นเงินเดือนของระดับเดิมตามตารางเทียบขั้นเงินเดือนแต่ละระดับที่ข้าราชการจะได้รับเมื่อได้รับแต่งตั้งให้ดำรงตำแหน่งท้ายกฎ ก.พ. ว่าด้วยการให้ข้าราชการพลเรือนสามัญได้รับเงินเดือน พ.ศ. ๒๕๔๔ในวันแรกของการเลื่อนขั้นเงินเดือนครั้งถัดไป(๒) ตำแหน่งตามที่ระบุไว้ในข้อ๑๔ (ค) (๙) ถึง (๑๓) ให้ได้รับเงินเดือนตามที่ ก.ม. กำหนดไว้ในมาตรฐานกำหนดตำแหน่งในกรณีที่มีเหตุผลและความจำเป็นอย่างยิ่งที่จะต้องรับโอนข้าราชการเพื่อแต่งตั้งให้ดำรงตำแหน่งตามข้อ ๑๔ (ก) ก.ม. อาจกำหนดให้ผู้นั้นได้รับเงินเดือนในอันดับหรือขั้นเงินเดือนไม่สูงกว่าเดิมที่ผู้นั้นได้รับได้แต่ต้องไม่สูงกว่าขั้นสูงสุดของตำแหน่งศาสตราจารย์ทั้งนี้ตามบัญชีอัตราเงินเดือนข้าราชการพลเรือนตามกฎหมายว่าด้วยเงินเดือนและเงินประจำตำแหน่งโดย ก.ม. จะกำหนดให้มีอันดับตามที่กำหนดไว้ในบัญชีดังกล่าวหรือไม่ก็ได้ข้อ ๑๙ ผู้ดำรงตำแหน่งตามข้อ ๑๔อาจได้รับเงินประจำตำแหน่งตามกฎหมายว่าด้วยเงินเดือนและเงินประจำตำแหน่งข้อ ๒๐การให้ผู้ดำรงตำแหน่งข้าราชการพลเรือนในมหาวิทยาลัยได้รับเงินเดือนตามข้อ ๑๘ให้เป็นไปตามกฎหมายว่าด้วยระเบียบข้าราชการพลเรือนโดยอนุโลมตำแหน่งใดมีอัตราเงินเดือนหลายอันดับเมื่อผู้ดำรงตำแหน่งนั้นได้รับเงินเดือนขั้นต่ำของอันดับถัดไปให้ผู้มีอำนาจสั่งบรรจุตามข้อ ๒๗มีคำสั่งให้ผู้นั้นได้รับเงินเดือนในอันดับถัดไปนั้นข้อ ๒๑ การบรรจุบุคคลเข้ารับราชการเพื่อแต่งตั้งให้ดำรงตำแหน่งข้าราชการพลเรือนในมหาวิทยาลัยให้บรรจุและแต่งตั้งจากผู้สอบแข่งขันได้ในตำแหน่งนั้นโดยบรรจุและแต่งตั้งตามลำดับที่ในบัญชีผู้สอบแข่งขันได้ความในวรรคหนึ่งไม่ใช้บังคับสำหรับการบรรจุบุคคลเข้ารับราชการตามข้อ๒๕ ข้อ ๒๖ ข้อ ๓๓ ข้อ ๓๔ ข้อ ๓๕ และข้อ ๓๖ข้อ ๒๒ ผู้สมัครสอบแข่งขันในตำแหน่งใดต้องมีคุณสมบัติทั่วไปหรือได้รับการยกเว้นในกรณีที่ขาดคุณสมบัติตามกฎหมายว่าด้วยระเบียบข้าราชการพลเรือนและต้องมีคุณสมบัติเฉพาะสำหรับตำแหน่งนั้นตามที่ ก.ม.กำหนดไว้ในมาตรฐานกำหนดตำแหน่งหรือได้รับอนุมัติจาก ก.ม. ตามข้อ ๓๐ ด้วยสำหรับผู้ดำรงตำแหน่งข้าราชการการเมืองซึ่งขาดคุณสมบัติทั่วไปตามกฎหมายว่าด้วยระเบียบข้าราชการพลเรือนให้มีสิทธิสมัครสอบแข่งขันได้แต่จะมีสิทธิได้รับการบรรจุและแต่งตั้งให้ดำรงตำแหน่งข้าราชการพลเรือนในมหาวิทยาลัยในตำแหน่งที่สอบแข่งขันได้ต่อเมื่อพ้นจากตำแหน่งข้าราชการการเมืองแล้วข้อ ๒๓ ให้ อ.ก.ม. มหาวิทยาลัยเป็นผู้ดำเนินการสอบแข่งขันเพื่อบรรจุบุคคลเข้ารับราชการ หลักสูตรและวิธีดำเนินการเกี่ยวกับการสอบแข่งขันตลอดจนเกณฑ์การตัดสิน การขึ้นบัญชีและการยกเลิกบัญชีผู้สอบแข่งขันได้ให้เป็นไปตามที่ ก.ม. กำหนดข้อ ๒๔ผู้สอบแข่งขันได้ซึ่งอยู่ในลำดับที่ที่จะได้รับการบรรจุและแต่งตั้งให้ดำรงตำแหน่งใดถ้าปรากฏว่าขาดคุณสมบัติทั่วไปโดยไม่ได้รับการยกเว้นในกรณีที่ขาดคุณสมบัติตามกฎหมายว่าด้วยระเบียบข้าราชการพลเรือนหรือขาดคุณสมบัติเฉพาะสำหรับตำแหน่งอยู่ก่อนหรือภายหลังการสอบแข่งขันโดยไม่ได้รับการอนุมัติจากก.ม. ตามข้อ ๓๐จะบรรจุและแต่งตั้งให้ดำรงตำแหน่งนั้นไม่ได้ข้อ ๒๕ในกรณีที่มีเหตุพิเศษที่ไม่จำเป็นต้องดำเนินการสอบแข่งขัน อ.ก.ม. มหาวิทยาลัยอาจคัดเลือกบรรจุบุคคลเข้ารับราชการและแต่งตั้งให้ดำรงตำแหน่งได้ ทั้งนี้ ตามหลักเกณฑ์และวิธีการที่ ก.ม. กำหนดข้อ ๒๖มหาวิทยาลัยใดมีเหตุผลและความจำเป็นอย่างยิ่งเพื่อประโยชน์แก่ราชการที่จะต้องบรรจุบุคคลที่มีความรู้ความสามารถและความชำนาญงานสูงมากเป็นพิเศษเข้ารับราชการในฐานะผู้ทรงคุณวุฒิให้มหาวิทยาลัยนั้นดำเนินการขออนุมัติก.ม. เมื่อ ก.ม.ได้พิจารณาอนุมัติให้บรรจุและได้กำหนดตำแหน่งที่จะแต่งตั้งและเงินเดือนที่จะให้ได้รับแล้วให้ผู้มีอำนาจตามข้อ ๒๗ บรรจุและแต่งตั้งได้ตามหลักเกณฑ์และวิธีการที่ ก.ม. กำหนดข้อ ๒๗การบรรจุบุคคลเข้ารับราชการและการแต่งตั้งให้ดำรงตำแหน่งข้าราชการพลเรือนในมหาวิทยาลัยให้ผู้มีอำนาจดังต่อไปนี้เป็นผู้สั่งบรรจุและแต่งตั้ง(๑) การบรรจุและแต่งตั้งให้ดำรงตำแหน่งซึ่งได้รับเงินเดือนในอันดับ๑๐ และตำแหน่งศาสตราจารย์ เลขาธิการคณะกรรมการการอุดมศึกษาโดยอนุมัติของ ก.ม. เป็นผู้มีอำนาจสั่งบรรจุและเสนอชื่อต่อรัฐมนตรีว่าการกระทรวงศึกษาธิการให้รัฐมนตรีว่าการกระทรวงศึกษาธิการรายงานนายกรัฐมนตรีเพื่อนำความกราบบังคมทูลเพื่อทรงพระกรุณาโปรดเกล้าฯแต่งตั้ง(๒) การบรรจุและแต่งตั้งให้ดำรงตำแหน่งซึ่งได้รับเงินเดือนตั้งแต่อันดับ๙ ลงมา อธิการบดีผู้บังคับบัญชาโดยอนุมัติของ อ.ก.ม. มหาวิทยาลัยเป็นผู้มีอำนาจสั่งบรรจุและแต่งตั้งการแต่งตั้งให้ดำรงตำแหน่งศาสตราจารย์รองศาสตราจารย์ และผู้ช่วยศาสตราจารย์ตามข้อ ๑๔ (ก) ให้เป็นไปตามหลักเกณฑ์และวิธีการที่ ก.ม. กำหนดข้อ ๒๘การเลื่อนขั้นเงินเดือนข้าราชการพลเรือนซึ่งดำรงตำหน่งข้าราชการพลเรือนในมหาวิทยาลัยให้ผู้มีอำนาจดังต่อไปนี้เป็นผู้สั่งเลื่อน(๑) เลขาธิการคณะกรรมการการอุดมศึกษาสำหรับตำแหน่งซึ่งได้รับเงินเดือนในอันดับ ๑๐ ตำแหน่งอธิการบดีหรือตำแหน่งศาสตราจารย์(๒) อธิการบดีผู้บังคับบัญชาสำหรับตำแหน่งซึ่งได้รับเงินเดือนตั้งแต่อันดับ ๙ ลงมา นอกจากตำแหน่งตาม (๑) ข้อ ๒๙ผู้ได้รับการบรรจุเข้ารับราชการและแต่งตั้งให้ดำรงตำแหน่งข้าราชการพลเรือนในมหาวิทยาลัยตำแหน่งใดตามข้อ๒๑ วรรคหนึ่ง และข้อ ๒๕ให้ทดลองปฏิบัติหน้าที่ราชการในตำแหน่งโดยอนุโลมตามกฎหมายว่าด้วยระเบียบข้าราชการพลเรือนเว้นแต่กำหนดเวลาและวิธีการทดลองปฏิบัติหน้าที่ราชการให้เป็นไปตามที่ ก.ม. กำหนดข้อ ๓๐ผู้ได้รับแต่งตั้งให้ดำรงตำแหน่งข้าราชการพลเรือนในมหาวิทยาลัยตำแหน่งใดต้องมีคุณสมบัติเฉพาะสำหรับตำแหน่งนั้นตามที่ ก.ม. กำหนดไว้ในมาตรฐานกำหนดตำแหน่งในกรณีที่มีเหตุผลและความจำเป็น ก.ม. อาจอนุมัติให้แต่งตั้งข้าราชการพลเรือนที่มีคุณสมบัติเฉพาะต่างไปจากที่กำหนดไว้ในมาตรฐานกำหนดตำแหน่งให้ดำรงตำแหน่งข้าราชการพลเรือนในมหาวิทยาลัยก็ได้ในกรณีที่ ก.ม.กำหนดให้ปริญญาหรือประกาศนียบัตรวิชาชีพใดเป็นคุณสมบัติเฉพาะสำหรับตำแหน่งให้หมายถึงปริญญาหรือประกาศนียบัตรวิชาชีพที่ ก.ม. รับรองข้อ ๓๑การย้ายข้าราชการพลเรือนซึ่งดำรงตำแหน่งข้าราชการพลเรือนในมหาวิทยาลัยไปแต่งตั้งให้ดำรงตำแหน่งอื่นในมหาวิทยาลัยเดียวกันต้องย้ายไปแต่งตั้งให้ดำรงตำแหน่งซึ่งอาจได้รับเงินเดือนในอันดับที่ไม่สูงกว่าเดิมแต่ถ้าจะแต่งตั้งให้ดำรงตำแหน่งซึ่งอาจได้รับเงินเดือนในอันดับที่ต่ำกว่าเดิมจะกระทำได้ต่อเมื่อได้รับอนุมัติจากก.ม. แล้วข้อ ๓๒การเลื่อนข้าราชการพลเรือนซึ่งดำรงตำแหน่งข้าราชการพลเรือนในมหาวิทยาลัยขึ้นแต่งตั้งให้ดำรงตำแหน่งซึ่งอาจได้รับเงินเดือนในอันดับที่สูงขึ้นให้เลื่อนและแต่งตั้งจากผู้สอบแข่งขันหรือผู้สอบคัดเลือกเพื่อดำรงตำแหน่งนั้นได้หรือจากผู้ได้รับคัดเลือกเพื่อดำรงตำแหน่งนั้นกรณีใดจะเลื่อนและแต่งตั้งจากผู้สอบแข่งขันได้ผู้สอบคัดเลือกได้หรือผู้ได้รับคัดเลือก ให้เป็นไปตามที่ ก.ม.กำหนดข้อ ๓๓ การโอนข้าราชการพลเรือนซึ่งดำรงตำแหน่งข้าราชการพลเรือนในมหาวิทยาลัยไปแต่งตั้งให้ดำรงตำแหน่งข้าราชการพลเรือนในมหาวิทยาลัยในต่างมหาวิทยาลัยอาจกระทำได้เมื่อผู้มีอำนาจสั่งบรรจุทั้งสองฝ่ายได้ตกลงยินยอมในการโอนนั้นแล้วโดยให้แต่งตั้งให้ดำรงตำแหน่งซึ่งอาจได้รับเงินเดือนในอันดับที่ไม่สูงกว่าเดิมและรับเงินเดือนในขั้นที่ไม่สูงกว่าเดิมเว้นแต่การโอนผู้สอบแข่งขันได้ ผู้สอบคัดเลือกได้หรือผู้ได้รับคัดเลือกให้กระทำได้ตามหลักเกณฑ์และวิธีการที่ ก.ม. กำหนดข้อ ๓๔การโอนพนักงานเทศบาลที่ไม่ใช่พนักงานเทศบาลวิสามัญ หรือการโอนข้าราชการซึ่งไม่ใช่ผู้ดำรงตำแหน่งข้าราชการพลเรือนในมหาวิทยาลัยและไม่ใช่ข้าราชการการเมืองข้าราชการวิสามัญหรือข้าราชการซึ่งอยู่ในระหว่างทดลองปฏิบัติหน้าที่ราชการมาบรรจุและแต่งตั้งให้ดำรงตำแหน่งข้าราชการพลเรือนในมหาวิทยาลัยอาจกระทำได้เมื่อมหาวิทยาลัยที่จะรับโอนทำความตกลงกับเจ้าสังกัดแล้วการโอนตามวรรคหนึ่งให้เป็นไปตามหลักเกณฑ์และวิธีการที่ ก.ม. กำหนดเพื่อประโยชน์ในการนับเวลาราชการให้ถือเวลาทำงานหรือเวลาราชการของผู้ซึ่งโอนมาตามวรรคหนึ่งเป็นเวลาราชการที่ดำรงตำแหน่งข้าราชการพลเรือนในมหาวิทยาลัยตามกฎกระทรวงนี้ด้วยข้อ ๓๕ข้าราชการพลเรือนซึ่งดำรงตำแหน่งข้าราชการพลเรือนในมหาวิทยาลัยผู้ใดไปรับราชการทหารตามกฎหมายว่าด้วยการรับราชการทหารเมื่อผู้นั้นพ้นจากราชการทหารโดยไม่มีความเสียหายและประสงค์จะเข้ารับราชการในตำแหน่งข้าราชการพลเรือนในมหาวิทยาลัยภายในกำหนดหนึ่งร้อยแปดสิบวันนับแต่วันพ้นจากราชการทหาร ให้ผู้มีอำนาจตามข้อ ๒๗สั่งบรรจุและแต่งตั้งให้ดำรงตำแหน่งและรับเงินเดือนตามหลักเกณฑ์และวิธีการที่ ก.ม. กำหนดข้อ ๓๖ข้าราชการพลเรือนซึ่งดำรงตำแหน่งข้าราชการพลเรือนในมหาวิทยาลัยผู้ใดได้รับอนุมัติจากคณะรัฐมนตรีให้ออกจากราชการไปปฏิบัติงานใดๆซึ่งให้นับเวลาระหว่างนั้นสำหรับการคำนวณบำเหน็จบำนาญเหมือนเต็มเวลาราชการตามกฎหมายว่าด้วยบำเหน็จบำนาญข้าราชการถ้าผู้นั้นกลับเข้ารับราชการภายในกำหนดเวลาสี่ปีนับแต่วันออกจากราชการไปปฏิบัติงานดังกล่าว ให้ผู้มีอำนาจตามข้อ ๒๗สั่งบรรจุและแต่งตั้งให้ดำรงตำแหน่งและรับเงินเดือนตามหลักเกณฑ์และวิธีการที่ ก.ม. กำหนดข้อ ๓๗ การกำหนดอัตราค่าจ้าง การบรรจุการแต่งตั้ง การเลื่อนเงินค่าจ้าง การสอบสวนการรักษาวินัยและการออกจากงานของลูกจ้างของมหาวิทยาลัยที่เป็นส่วนราชการในกระทรวงศึกษาธิการให้นำระเบียบของกระทรวงการคลังเกี่ยวกับลูกจ้างของส่วนราชการมาใช้บังคับโดยอนุโลมมาตรา ๓๘ ให้ ก.ม. อ.ก.ม. วิสามัญอ.ก.ม. อุทธรณ์และร้องทุกข์ประจำมหาวิทยาลัยและ อ.ก.ม. มหาวิทยาลัยซึ่งดำรงตำแหน่งอยู่ในวันที่กฎกระทรวงนี้ใช้บังคับ เป็น ก.ม.อ.ก.ม. วิสามัญ อ.ก.ม. อุทธรณ์และร้องทุกข์ประจำมหาวิทยาลัย และ อ.ก.ม. มหาวิทยาลัยตามกฎกระทรวงนี้ข้อ ๓๙ ในระหว่างที่ ก.ม.ยังมิได้กำหนดหลักเกณฑ์และวิธีการเพื่อปฏิบัติการตามกฎกระทรวงนี้ให้หลักเกณฑ์และวิธีการที่ ก.ม. กำหนดที่ใช้บังคับอยู่ในวันที่กฎกระทรวงนี้ใช้บังคับยังคงใช้บังคับได้ต่อไปข้อ ๔๐การใดอยู่ในระหว่างดำเนินการตามกฎกระทรวงหรือกฎทบวงที่ออกตามความในพระราชบัญญัติระเบียบข้าราชการพลเรือนในมหาวิทยาลัยพ.ศ. ๒๕๐๗ในวันที่กฎกระทรวงนี้ใช้บังคับให้การนั้นดำเนินการต่อไปจนกว่า ก.ม. จะมีมติเปลี่ยนแปลงข้อ ๔๑ ให้รัฐมนตรีว่าการกระทรวงศึกษาธิการรักษาการตามกฎกระทรวงนี้ให้ไว้ ณ วันที่ ๑๐ พฤศจิกายน พ.ศ.๒๕๔๗อดิศัยโพธารามิกรัฐมนตรีว่าการกระทรวงศึกษาธิการหมายเหตุ :- เหตุผลในการประกาศใช้กฎกระทรวงฉบับนี้คือ โดยที่กฎทบวงซึ่งออกตามความในพระราชบัญญัติระเบียบข้าราชการพลเรือนในมหาวิทยาลัยพ.ศ. ๒๕๐๗มีจำนวนหลายฉบับและใช้บังคับมาเป็นเวลานานแล้วทำให้เกิดความไม่สะดวกในการใช้และไม่สอดคล้องกับสภาวการณ์ในปัจจุบันประกอบกับได้มีการปรับปรุงโครงสร้างการบริหารราชการกระทรวงศึกษาธิการโดยกำหนดให้โอนทบวงมหาวิทยาลัยไปเป็นของสำนักงานคณะกรรมการการอุดมศึกษากระทรวงศึกษาธิการ ฉะนั้นเพื่อให้เกิดความสะดวกเหมาะสมและสอดคล้องกับการปรับปรุงโครงสร้างการบริหารราชการดังกล่าวจึงจำเป็นต้องออกกฎกระทรวงนี้มยุรี/พิมพ์๔กุมภาพันธ์ ๒๕๔๘อมราลักษณ์/พัชรินทร์/ตรวจ๑๖กุมภาพันธ์ ๒๕๔๘A+B[๑] รก.๒๕๔๗/พ๖๙ก/๑/๑๐ พฤศจิกายน ๒๕๔๗